stanford-oval/wikipedia huggingface dataset:
מיו מיו
הערות שוליים

1 2  "PRADA GROUP". A History Of Innovation. נבדק ב-2011-05-06.
↑  Constance C. R. White (1998-09-15). "Once a Private Club, Prada Opens Its Doors". The New York Times. נבדק ב-2009-07-28.
↑  Sowray, Bibby (2012-08-31). " Fashion shoots". The Daily Telegraph. London.
↑  "Miu Miu".
↑  "Working Womens Network letter", נציבות האו"ם לזכויות אדם, ‏2013-03-14
↑  "Archived copy". אורכב מ-המקור ב-2013-09-17. נבדק ב-2013-09-16. {{cite web}}:  (עזרה)
↑  ועדת האו"ם לזכויות כלכליות, חברתיות ותרבותיות, "GE.13 Committee on Economic, Social and Cultural Rights", ‏2013-05-17
↑  Leibowitz, Lauren (2013-04-24). "Prada Employee Fought Back, And So Did Prada". Huffington Post.
↑  "Prada Rina Bovrisse Lawsuit - UN Statement Released (Vogue.co.uk)". Vogue UK.
↑  Lisa Niven (2013-10-30). "The Scent Of Miu Miu". British Vogue.
↑  "miu miu – welcome to Shenzhen". Glass Magazine. 2009. אורכב מ-המקור ב-2009-08-30. נבדק ב-2009-07-27.
↑  "Luxury brands make Chadstone home". Ragtrader. 2009-08-17. נבדק ב-2009-08-28.
↑  "MondoRaro Foundation - BlogZine Indipendente". אורכב מ-המקור ב-2011-04-09.
↑  "MIU MIU CHELSEA REOPENS WITH CUSTOMISATION SERVICE". AGLAIA Magazine. 2017. נבדק ב-2017-07-29.
↑  "Confirmed: Katie Holmes for Miu Miu". Grazia. נבדק ב-2009-07-28.
↑  "Of the Minute: That Girl". models.com. 2010-01-14. נבדק ב-2010-02-27.
↑  Isabel Wilkinson (2011-05-16). "Hailee Steinfeld as Miu Miu's New Muse". The Daily Beast. נבדק ב-2012-02-27.
↑  "Hailee Steinfeld: The New Face of Miu Miu!". E! Online. 2011-05-16. נבדק ב-2012-02-27.
↑  "Maybe she was just too young? Miu Miu replaces campaign star Hailee Steinfeld, 14, with model 20 years her senior". Daily Mail. London.
חנות מיו מיו בניו יורק .
חנות מיו מיו בהונג קונג .
מאיר ביקייאם

| --- | --- |
 לידה:  1710 ה'ת"ע
 פטירה:  1769 (בגיל 59 בערך) כ"ט בתמוז תקכ"ט
 מקום קבורה:  אזמיר
 מדינה:  האימפריה העות'מאנית
 מקום מגורים:  אזמיר
 תקופת הפעילות:  ?–1769 
 חיבוריו:  מאיר בת עין, מגן אבות, גולל אור, מאורי אור ועוד
 אב:  רבי חליפה
 
הרב מאיר ביקייאם (בערך ת"ע 1710 - כ"ט בתמוז תקכ"ט, 3 באוגוסט 1769) היה רב ומקובל באזמיר ומחבר ספרים פורה.
חייו

נולד באזמיר לרבי חליפה, בשנת ה'ת"ע (1710) בערך. למד את תורת הסוד מרבי יעקב בן רבי בנימין וולף מווילנא, מחבר ספר יאיר אור על ספר מאורות נתן לרבי מאיר הכהן פופרש ותלמידו של רבי אברהם רוויגו. רבו התגורר באזמיר זמן מה בדרכו לארץ ישראל, והרב מאיר מזכיר שמועות ממנו בספריו. רבי מאיר נחשב לבקיא ביותר בתורת הסוד, ורבי יצחק הכהן רפפורט, בהיותו באזמיר כותב עליו:
טובינא בחכמי במופלא ובמכוסה... החכם השלם המקובל האלהי כמהר"ר מאיר ביקאיים נר"ו איש אשר רוח בו רוח ח"ן אשר חנן, דברי פי חכם חן אמרותיו אמרות טהורות...
גם רבי חיים אבולעפיה משבח אותו ”האי צורבא מרבנן, דחיל חטאין ומתחסד עם קונו, הן לו עסק בנסתרות”.
נפטר באזמיר בכ"ט בתמוז ה'תקכ"ט (1769) ועל מצבתו כתוב:
החכם השלם המקובל האלהי...בעל ספר מאיר בת עין ושאר ספרים
ספריו

מאיר בת עין (אזמיר תקט"ו) - פירוש על עין יעקב על אגדות הש"ס נדפס מחדש בבני ברק התשס"ו
גולל אור (אזמיר תצ"ו) - קבלה על ענייני גלגולים וחידושים על הרמב"ם. הספר נדפס בדפוס של יונה אשכנזי ושל רבי דוד חזן, מחבר ספר חוזה דוד
מגן אבות (שאלוניקי תק"ח) - פירוש על פרקי אבות ובסופו לקוטי חדושים על הש"ס.
מאורי אור (שאלוניקי תקי"ב) - דרושים על התורה.
קרה מקרה (שאלוניקי התקי"ב;ליוורנו תקמ"ד) - הנהגות מוסר וסדר העבודה ביום הכפורים על תקון קרי לליל יום כפור של רבי ישראל סרוג.
מאיר לארץ (שאלוניקי תק"ז) - דרושים על התורה בדרך הקבלה.
בנוסף לספריו, חיבר גם תפילות, בקשות ועוד.
הערות שוליים

↑  ראה מאיר בת עין, מסכת שבת, סימן א, ושם סימן ע"ז
↑  הסכמה לספר גולל אור
| --- | --- |
בקרת זהויות :  NLI: 987007302369105171  GND: 1076884636  ISNI: 0000 0000 6692 3167  LCCN: nr96011620  NTA: 244715890  VIAF: 17120114   WorldCat (עם VIAF): 17120114 
שער ספר גולל אור, ספרו הראשון של הרב ביקייאם.
לוקה וילדוסה

לוקה וילדוסה (בספרדית: Luca Vildoza; נולד ב-11 באוגוסט 1995) הוא כדורסלן ארגנטינאי ממוצא איטלקי המשחק בעמדות הרכז והקלע באולימפיאקוס מליגת העל היוונית בכדורסל והיורוליג.
קריירה מקצועית > קילמס (2012–2017)

וילדוסה נולד בבואנוס איירס וגדל בקילמס, והחל את הקריירה שלו בקבוצת עיר הולדתו בליגת העל הארגנטינאית בעונת 2011/12. הוא שיחק במדי הקבוצה בליגה הראשונה והשנייה עד 2017.
קריירה מקצועית > סאסקי בסקוניה (2016–2021)

ב-2016 חתם וילדוסה לארבע שנים בסאסקי בסקוניה מליגת ה-ACB הספרדית והיורוליג, ובעונתו הראשונה הושאל לקילמס. בעונת 2017/2018 חזר לבסקוניה וקלע בממוצע 5.9 נקודות למשחק תוך שהוא רושם 50% מהשדה ו-40.4% מהשלוש בליגה, בה הגיעה קבוצתו לגמר והפסידה לריאל מדריד, וב-24 משחקי יורוליג העמיד ממוצעים של 4.5 נקודות, 2 אסיסטים ו-1.3 ריבאונדים למשחק.
בעונת 2018/2019 גדל תפקידו של וילדוסה וכך גם הסטטיסטיקה שלו, שכן הוא העמיד ממוצעים של 9.1 נקודות ו-3.8 אסיסטים ב-34 משחקי יורוליג ו-9.3 נקודות למשחק בליגה. במרץ 2019 האריך את חוזהו בבסקוניה עד סיום עונת 2023/24.
בעונת 2019/20 זכה וילדוסה עם בסקוניה באליפות הליגה הספרדית ואף זכה בתואר ה-MVP של הגמר, כשהוביל את קבוצתו לניצחון 69–67 על ברצלונה עם 17 נקודות, כולל סל ניצחון, ו-20 נקודות מדד.
קריירה מקצועית > מילווקי באקס (2022)

ב-6 במאי 2021 חתם וילדוסה בניו יורק ניקס מה-NBA, אך נחתך מסגלה ב-3 באוקטובר לאחר ששיחק שני משחקים בליגת הקיץ של ה-NBA.
ב-6 באפריל 2022 חתם לשנתיים במילווקי באקס, וב-22 באפריל רשם את הופעת הבכורה שלו בליגה כשקלע 3 נקודות בניצחון 111–81 על שיקגו בולס במשחק 3 של הסיבוב הראשון בפלייאוף ה-NBA. ב-5 ביולי 2022 הוא שוחרר מהקבוצה, וב-9 ביולי הוחתם שוב על חוזה לעשרה ימים.
קריירה מקצועית > הכוכב האדום בלגרד (2022–2023)

ב-13 באוקטובר 2022 חתם וילדוסה בכוכב האדום בלגרד מליגת העל הסרבית בכדורסל, הליגה האדריאטית והיורוליג. הוא זכה עם הקבוצה באליפות סרביה ובגביע הסרבי בכדורסל וב-29 משחקים בעונת 2022/2023 ביורוליג רשם ממוצעים של 12.6 נקודות, 2.5 ריבאונדים, 3.9 אסיסטים ו-1.4 חטיפות.
קריירה מקצועית > פנאתינאיקוס (2023–2024)

ב-22 ביוני 2023 חתם וילדוסה בפנאתינאיקוס מליגת העל היוונית בכדורסל והיורוליג. ב-26 במאי 2024 זכה עם הקבוצה באליפות היורוליג לאחר ניצחון בגמר 95–80 על ריאל מדריד.
קריירה מקצועית > אולימפיאקוס (2024–הווה)

ב-2 ביולי 2024 חתם וילדוסה ביריבתה העירונית של פנאתינאיקוס, אולימפיאקוס.
בנבחרת הלאומית

וילדוסה ייצג את ארגנטינה בגביע העולם בכדורסל עד גיל 17 2012, ושיחק במדי הנבחרת הבוגרת במשחקים הדרום-אמריקאיים 2014, במשחקים הפאן-אמריקאיים 2015, באליפות אמריקה הדרומית 2016 ובאליפות האמריקות בכדורסל 2017. בשנת 2019 זכה עם ארגנטינה במדליית הזהב הפאן-אמריקאית בלימה ובמדליית הכסף בגביע העולם בכדורסל 2019, והשתתף עימה גם בטורניר הכדורסל באולימפיאדת טוקיו (2020).
הערות שוליים

↑  Luca Vildoza new player for Laboral Kutxa Baskonia, סאסקי בסקוניה, ‏16 באוגוסט 2016
↑  אחרי עשור: באסקוניה זכתה באליפות ספרד, באתר ONE‏, 30 ביוני 2020
↑  מבאסקוניה ל-NBA: וילדוסה חתם בניקס, באתר ערוץ הספורט, 6 במאי 2021
↑  Knicks Waive Luca Vildoza, ניו יורק ניקס, ‏3 באוקטובר 2021
↑  Milwaukee Bucks Sign Luca Vildoza, מילווקי באקס, ‏6 באפריל 2022
↑  רענן וייס, לפני שנתיים עוד שיחק בליגה הספרדית, כעת הוא באלופת ה-NBA, באתר ynet, 11 במאי 2022
↑  הבריז למכבי: לוקה וילדוזה חתם בכוכב האדום, באתר ONE‏, 13 באוקטובר 2022
↑  Luca Vildoza is set to sign with Panathinaikos, Eurohoops, ‏22 ביוני 2023
↑  רשמית: לוקה וילדוסה חתם באולימפיאקוס, באתר ערוץ הספורט, 2 ביולי 2024
מיוג'ין-שו

| --- | --- |
קיטור מתמר מהפסגה הסלעית של כיפת הלבה שנוצרה במיוג'ין-שו במהלך  התפרצות תת-ימית בהר הגעש סלעי באיונייז ב-1952
קיטור מתמר מהפסגה הסלעית של כיפת הלבה שנוצרה במיוג'ין-שו במהלך  התפרצות תת-ימית בהר הגעש סלעי באיונייז ב-1952
 מידע כללי
 סוג הר:  הר געש תת-ימי
 גובה:  50- מטרים
 מדינה:  יפן 
 מיקום:  איי איזו, יפן
 מספר הר געש:  284070
 התפרצות אחרונה:  1970
 קואורדינטות:  31°55.1′N 140°1.3′E﻿ / ﻿31.9183°N 140.0217°E﻿ / 31.9183; 140.0217
  (למפת יפן מוגדלת) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט מיוג'ין-שו(למפת יפן רגילה) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט מיוג'ין-שו
 
מיוג'ין-שו (ביפנית: 明神礁) הוא הר געש תת-ימי השוכן כ-450 קילומטרים דרומית לטוקיו על רכס איזו-אוגסאוורה באיי איזו. פעילות געשית אותרה במקום החל מ-1869. מאז התרחשו במקום התפרצויות געשיות נוספות, החזקה שבהם הובילה להופעתו ואחר להיעלמותו של אי קטן.
מקור השם מיוג'ין-שו בשמה של ספינת דיג "מיוג'ין-מארו מס' 11" מהעיר יאיזו שבמחוז שיזוקה, שצוותה היה הראשון שצפה בהתפרצות הגעשית העיקרית של 1952.
ההתפרצות של 1952-3

ההתפרצות הגעשית מ-1952 עד 1953 הייתה אחת הגדולות בהיסטוריה הכתובה ולוותה בהופעתו ובשקיעתו החוזרת של אי, שבאחת הפעמים התנשא לגובה של כעשרה מטרים מעל פני הים, לפני ששקע שוב לאחר התפרצות געשית עזה בספטמבר 1953. ב-24 בספטמבר 1953 הושמדה ספינת המחקר של המחלקה ההידרוגרפית של סוכנות הבטיחות הימית, ה"קאיו-מארו מספר 5" ו-31 איש (כולל תשעה מדענים שחקרו את ההתפרצות) שהיו על סיפונה נהרגו. עקב כך פיתחה המחלקה את ה"מאנבו" (דג שמש), ספינה בלתי מאוישת המופעלת בגלי רדיו, ועשתה בה שימוש במחקר של אזורי ים מסוכנים כדוגמת הרי הגעש התת-ימיים.
הייתה זו הפעם הראשונה שפעילות געשית אובחנה תוך שימוש בערוץ SOFAR‏ (Sound Fixing and Ranging).
הסקר של 1998-9

בשנים 1998 ו-1999 ערכה מחלקת ההידרוגרפיה סקירה מקיפה של קרקעית הים סביב מיוג'ין-שו, כשהיא עושה שימוש בספינות המחקר החדישות "שויו" ו"מאנבו 2", הדור השני של ספינת "מאנבו". כתוצאה מסקרים אלו מופתה הטופוגרפיה של קרקעית הים סביב למיוג'ין-שו בפעם הראשונה.
"מאנבו 2" ערכה סקירה של האזור הימי ברדיוס של 3 מייל ימיים (כ-4.5 קילומטרים) ממיוג'ין-שו. ה"שויו" ערכה סקירה של האזור הימי ברדיוס של 10 מיילים ימיים (כ-18.5 קילומטרים), אך מחוץ לרדיוס של שלושה מיילים ימיים. "מאנבו 2" פעלה בעזרת הוראות מתוכנות מראש ומדדה את העומק ואת טמפרטורת המים. מדידת העומק בוצעה תוך שימוש בגלאי הד מסוג "PRD-601" במרווחים של 0.2 מיילים ימיים (כ-370 מטרים). "שויו" ערכה סקירה מקיפה הכוללת סקירה גאולוגית וגאופיזית של קרקעית הים. ה"שויו" ביצעה מדידת עומק תוך שימוש בגלאי הד "Seabeam 2112" במרווחים של חצי מייל ימי (כ-930 מטרים).
מבנה

בתחילה הניחו שמיוג'ין-שו הוא חרוט מרכזי של הר געש כפול יחד עם סלעי באיונייז (סלעים שגובהם 9.9 מטרים מעל פני הים), כחלק מהר הגעש מטיפוס סומה (Mita, 1949). כתוצאה מהסקר מצאו החוקרים שגם מיוג'ין-שו וגם סלעי באיונייז הם חרוטים בסומה של הר געש כפול. בסיסו של הר געש כפול זה מצוי בעומק של 1,400 עד 1,500 מטרים מתחת לפני הים וגודלו הוא 30 על 25 קילומטרים מזרח-מערב, צפון-דרום. הסומה היא מעגלית כמעט לחלוטין וגודלה 7 על 9 קילומטרים וגובהה 1,4000-1,000 מטרים. קוטרה של קרקעית הקלדרה הוא 5.6 קילומטרים ועומקה כ-1,110 מטרים. החרוט המרכזי מצוי 328 מטרים מתחת לפני הים וקרוי "טאקאנה-שו".
החרוט של מיוג'ין-שו נוצר לאחר היווצרות הקלדרה, בחלקה הצפון מזרחי של הסומה של הר הגעש הכפול. ההר הוא חרוט בודד וגובהו 550 מטרים, כשפסגתו מצויה כיום 50 מטרים תחת לפני הים. סביב הפסגה נתגלה זרם של בועות ובמכשירים הסייסמוגרפיים נרשמו רעידות אדמה זעירות המעידות על כך שהר הגעש עדיין פעיל, אם כי ברמה נמוכה.
הערות שוליים

↑  אתר Global Volcanism Program
↑  "Transpacific detection of Myojin volcanic explosions by underwater sound"
↑  קלדרה געשית שהתמלאה חלקית מחדש על ידי חרוט געשי חדש. מקור השם בהר הגעש סומה איטליה שממנו נוצר הוזוב.
מייקל טרוקו

| --- | --- |
מייקל טרוקו, 2010
מייקל טרוקו, 2010
 לידה:  22 ביוני 1970 (בן 54) סן מתאו, קליפורניה, ארצות הברית
 שם במה:  מייקל טרוקו
 שם לידה:  Edward Michael Trucco 
 מדינה:  ארצות הברית 
 תקופת הפעילות:  מ-1990
 עיסוק:  גיטריסט בלהקה "Simpleworld"
 מקום לימודים:  אוניברסיטת סנטה קלרה  Junípero Serra High School 
 בן או בת זוג:  סנדרה הס (2009–?) 
 http://michaeltrucco.fanfusion.org
 פרופיל ב-IMDb
 
אדוארד מייקל טרוקו (באנגלית: Edward Michael Trucco; נולד ב-22 ביוני 1970) הוא שחקן טלוויזיה וקולנוע ומוזיקאי אמריקאי. המוכר בשל גילום דמותו של סמואל ט. אנדרס בסדרת המדע הבדיוני "בטלסטאר גלקטיקה".
קורות חייו

טרוקו נולד בסן מתאו, קליפורניה ולמד בתיכון ג'וניפרו סרה. אביו של טרוקו הוא שוטר ובעקבות כך גם הוא עצמו שאף להצטרף לשורות המשטרה. בקולג' השתתף בקורסי תיאטרון בד בבד עם לימודי משפטים. לימודי המשפטים לא צלחו והוא החליף את המקצוע הראשי לתיאטרון וקיבל תואר מאוניברסיטת סנטה קלרה.
קריירה

טרוקו הפך להיות שחקן טלוויזיה פעיל בסוף שנת 1990 בהופעה בתוכניות הטלוויזיה: מגע של מלאכים, בוורלי הילס 90210, ד"ר קווין רופאה במערב. הוא המשיך להופיע עד שנת 2000 בסדרות כגון: רפואה שלמה, CSI, CSI: מיאמי ועוד. הוא שיחק בתפקיד קופר לי במשך שישה פרקים בסדרה מגרש ביתי ב 2005 עד 2006.
בשנת 2002 כיכב טרוקו בסרט "אדון המשאלות 4: הנבואה התגשמה". ב-2004 שיחק בסרט הטלוויזיה "רומנטיקה מושלמת" לצד דסטין מיליגן. ב 2005 הוא הצטרף לסדרה "בטלסטאר גלקטיקה" בתור סמואל ט. אנדרס המכונה "לונגשוט" - שחקן פירמידה מפורסם שהפך למנהיג המחתרת בקאפריקה. לאחר היעלמותה של אשתו קארה "סטארבאק" ת'רייס הוא מצטרף לשורות הצבא כקצין, והופך לטייס ראפטור ווייפר. מתגלה כסיילון לאחר חזרתה. לאחר שנורה בראשו הוא הופך להייבריד ושולט בתפקודה של גלקטיקה ומטיס את גלקטיקה וספינות הצי הריקות אל השמש.
טרוקו גם השתתף בסרט הטלוויזיה "בטלסטאר גלקטיקה: התוכנית" ובסדרת הרשת: "בטלסטאר גלקטיקה: המחתרת".
בשנת 2008 השתתף כאורח בסדרות של רשת NBC: "חוק וסדר: מדור מיוחד" ו"המפץ הגדול" ובסדרה של רשת ABC - "קאסל" בשנת 2010. בערוץ USA השתתף בסדרה "Fairly Legal". בשנת 2011 השתתף טרוקו בסדרה "איך פגשתי את אמא" ב-7 פרקים.
בשנת 2014 שיחק בתור בילי, אחיה של מולי פארקר (טרישה הלפר) בסדרת הפשע האמריקאית "איזו מן שוטרת" ברשת ABC, שבוטלה לאחר עונה אחת.
בשנת 2016 שיחק בסרט "שקט". בשנת 2017 שיחק בסרט "The Bye Bye Man", אימה-על-טבעית לצד קארי-אן מוס, ושיחק בסדרה של נטפליקס "הפוכים" בכיכובה של קתי בייטס. ב-2018 השתתף בסרט "לצוד את האויב", לצד ג'רארד באטלר. ב-2019 גילם את אית'ן מרפי בעונתה השלישית של סדרת הדרמה הרפואית "הרופא הטוב" ברשת ABC.
בשנת 2021 החל טרוקו לשחק בסדרת הטלוויזיה העל-טבעית "טקס חצות" שיצר מייק פלנקאן עבור נטפליקס.
בשנת 2022 החל לשחק בסדרה הדרמה והמשטרה "כבאי קליפורניה" של רשת CBS; שם גילם את דמותו של לוק לאון.
בשנת 2023 הוא שיחק במיני-סדרת האימה "נפילת בית אשר" שיצר מייק פלנגן לשירות הסטרימינג של נטפליקס ומבוסס על הסיפור הקצר באותו שם מאת אדגר אלן פו.
טרוקו הוא גיטריסט בלהקה "Simpleworld".
חיים אישיים

ב-2 בדצמבר 2007, טרוקו היה מעורב בתאונת דרכים ביחד עם חברו כאשר מכונית הפרארי 360 בה נהגו בדרך מדינת קליפורניה מספר 1 במאליבו, קליפורניה התהפכה. טרוקו נפצע קשה בתאונה וסבל משברים בעמוד השדרה בעוד חברו לא נפגע כלל. הוא העיד כי בעקבות פציעתו הוא איבד תחושה בזרועותיו. הוא חולץ במסוק ונותח בהצלחה.
טרוקו נשוי לשחקנית סנדרה הס.
מי שמע על חווה ונאווה

| --- | --- |
 סוגה:  דרמה קומית
 יוצרים:  גלית חוגי נועה ארנברג
 בימוי:  גורי אלפי
 שחקנים:  חנה לסלאו קרן מור טליה ברטפלד ליאנה עיון אסף יונש יובל סגל עומר הברון הילה גולדנברג ששי קשת מוטי גלעדי  איתי זבולון (טונה)
 מספר עונות:  1
 מספר פרקים:  8
 שידור
 רשת שידור בישראל:  יס
 קישורים חיצוניים
 אתר רשמי
 דף התוכנית ב-IMDb
 
מי שמע על חווה ונאווה היא סדרת טלוויזיה ישראלית מסוגה דרמה קומית, שיצרו גלית חוגי ונועה ארנברג ועלתה לשידור ב-13 באוקטובר 2022 ביס.
עלילה

בשנות ה-70 היו נאווה (חנה לסלאו) וחווה (קרן מור) צעירות מוכשרות ושאפתניות ששירתו יחד בלהקה צבאית. כארבעים שנה לאחר מכן, הן נפגשות שוב ומגלות שאף אחת מהן לא הגשימה את חלומותיה.
דמויות ושחקנים

| דמות | שחקן/ית |
| --- | --- |
נאווה קופמן: חנה לסלאו
חווה נשר: קרן מור
נאווה קופמן (בצעירותה): טליה ברטפלד
חווה פוקס (בצעירותה): ליאנה עיון
שאולי נשר: אסף שלמון
נדב נשר: עומר הברון (ג'ימבו ג'יי)
צליל קופמן: הילה גולדנברג
אילנה: אפי בן ישראל
גיורא גץ: ששי קשת/אסף יונש
אורי: יובל סגל
שלמה "שפיץ" ברעם: מוטי גלעדי/ניר כנען
מוני: איציק בן מלך/עילי צ'פמן
דודו: מיכאל ורשביאק/עידו יעקבי
מוצי: אסף זלמנוביץ'
רז נשר: איתי זבולון (טונה)
מלו: שמואל וילוז'ני
עו"ד עזרא בסר: יוסי אלפי
גליה אבני: גילת אנקורי/כרמל זורע
איריס רוטנברג: רוחמה רז/דורין הירבי
מלכי: ליהי טולדנו
אמציה סגל: רמי ברוך
אתי: יעל רוחקינד
צילה פוקס: מרים זוהר
נועם: כרמל נצר
גוליבר: גל תורן
מירי: אורנה רוטברג
יהודה: מארק רוזנבאום
נעמי: נועה קולר
שומר: יניב לוי
פרסים ומועמדויות

| שנה | פרס | קטגוריה | מועמדות | תוצאה |
| --- | --- | --- | --- | --- |
| 2022 | פרסי נבחרי השנה של פרוגי | הסדרה הקומית של השנה | מי שמע על חווה ונאווה? | מועמדות |
| 2023 | פרסי האקדמיה לטלוויזיה | סדרת דרמה קומית וקומדיית מצבים | מי שמע על חווה ונאווה? | מועמדות |
| 2023 | פרסי האקדמיה לטלוויזיה | שחקנית ראשית בסדרת דרמה קומית וקומדיית מצבים | קרן מור | מועמדות |
| 2023 | פרסי האקדמיה לטלוויזיה | שחקנית ראשית בסדרת דרמה קומית וקומדיית מצבים | חנה לסלאו | מועמדות |
| 2023 | פרסי האקדמיה לטלוויזיה | שחקן משנה בסדרת קומדיה וקומדיית מצבים | איתי זבולון | מועמדות |
| 2023 | פרסי האקדמיה לטלוויזיה | בימוי בסדרת דרמה קומית וקומדיית מצבים | גורי אלפי אהרון | מועמדות |
| 2023 | פרסי האקדמיה לטלוויזיה | תסריט בסדרת דרמה קומית וקומדיות מצבים | גלית חוגי, נועה ארנברג | מועמדות |
הערות שוליים

↑  רועי אבן, ‏הסדרות החדשות של yes לשנת 2022, באתר ‏מאקו‏, 28 בדצמבר 2021
מאמן השנה של ה-BBC

| --- | --- |
 ענף:  כל ענפי הספורט
 תאריך ייסוד:  1999
 מדינות משתתפות:  הממלכה המאוחדת הממלכה המאוחדת
 זוכה:  גארת' סאות'גייט
 הכי הרבה זכיות:  ארסן ונגר   דייב בריילספורד   גארת' סאות'גייט (2)
 
תואר מאמן השנה של ה-BBC הוא תואר שמוענק למאמן שפעל בבריטניה, והצטיין במיוחד בשנה זו. את הפרס הראשון קטף סר אלכס פרגוסון ב-1999.
הזוכים

1999 - סקוטלנד אלכס פרגוסון
2000 - גרמניה יורגן גרובלר
2001 - שוודיה סוון גוראן אריקסון
2002 - צרפת ארסן ונגר
2003 - אנגליה קלייב וודוארד
2004 - צרפת ארסן ונגר (2)
2005 - פורטוגל ז'וזה מוריניו
2006 - אוסטרליה דניאל אנדרסון
2007 - איטליה אנצו קלצגה
2008 - ויילס דייב בריילספורד
2009 - איטליה פאביו קאפלו
2010 - סקוטלנד קולין מונטגומרי
2011 - זימבבואה אנדי פלאואר
2012 - ויילס דייב בריילספורד (2)
2013 - ניו זילנד וורן גטלנד
2014 - אירלנד פול מקגינלי
2015 - צפון אירלנד מייקל אוניל
2016 - איטליה קלאודיו ראניירי
2017 - שוודיה בנקה בלומקויסט, צפון אירלנד סטפן מגואיר, ווילס כריסטיאן מלקולם
2018 - אנגליה גארת' סאות'גייט
2019 - אנגליה ג'ון בלאקי
2020 - גרמניה יורגן קלופ
2021 - אנגליה גארת' סאות'גייט (2)
2022 - הולנד סרינה ויכמן
ערך זה הוא קצרמרבנושא כדורגל אנגלי. אתם מוזמנים לתרום לוויקיפדיה ו.
מאיר בינג

מאיר בינג (נולד: 17 בדצמבר 1975) הוא איש ניהול ישראלי, מנכ"ל האוניברסיטה הפתוחה. כיהן כמנכ"ל המשרד לשוויון חברתי וקידום מעמד האישה.
ביוגרפיה

בינג גדל והתחנך בירושלים. הוריו הם סוני לבית שפץ, עובדת סוציאלית במקצועה, שעלתה לארץ משווייץ, ויעקב בינג ששירת במשטרת ישראל ופרש לגמלאות בדרגת תת ניצב, שעלה מצרפת. דודתו (אחות אמו) היא במאית התיאטרון עדינה טל, שהקימה את תיאטרון נא לגעת ששחקניו הם חירשים-עיוורים.
לאחר שירותו הצבאי למד באוניברסיטה העברית בירושלים  וסיים שם תואר ראשון במדעי המחשב ומתמטיקה, ושני תארים שניים: אחד במדעי המחשב והשני בכלכלה.
קריירה

בינג עבד באגף התקציבים במשרד האוצר במשך כעשור, והגיע לתפקיד סגן הממונה על התקציבים במשרד, והאחראי על מערכת הביטחון במשרד.
בין השנים 2014 ל-2018 שימש בינג כמשנה למנכ"ל החברה למתנ"סים. בינג סייע בתהליך ההבראה של החברה, שנקלעה לקשיים כלכליים.
בין השנים 2018 ל-2021 שימש בינג בתפקיד סמנכ"ל הכספים של האוניברסיטה העברית בירושלים, בתקופה בה חתמה האוניברסיטה על הסכם הבראה ותוכנית התייעלות בהיקף של כ-700 מיליון שקלים חדשים עם משרד האוצר.
בחודש נובמבר 2021 הכריזה מירב כהן, השרה לשוויון חברתי, כי בינג נבחר לתפקיד מנכ"ל המשרד, בכפוף לאישור נציבות שירות המדינה ולאישור הממשלה. ב-12 בדצמבר אישרה הממשלה את מינויו לתפקיד.
עם החלפת הממשלה המשיך בינג לכהן כמנכ"ל המשרד תחת השר עמיחי שיקלי. בפברואר 2024 החליפה את השר שיקלי השרה מאי גולן, שמונתה לתפקיד השרה לשוויון חברתי וקידום מעמד האישה (איחוד של המשרד לשוויון חברתי עם המשרד לקידום מעמד האישה). גולן טענה שהתקציבים שהעביר המשרד לחברה הערבית עברו בפועל למשפחות פשע, ופיטרה את בינג, במטרה להחליפו במירב שטרן, שכיהנה כמנכ"לית המשרד לקידום מעמד האישה. בינג הגיב כי טענתה של השרה חסרת ביסוס, אינה מגובה על ידי המערכת הביטחונית, וכי מרבית הכסף מושקע בתשתיות ולא מועבר ישירות לרשויות הערביות. עוד ציין בינג כי גורמים מקצועיים טוענים כי הפסקת הזרמת הכספים לחברה הערבית מהווה איום אסטרטגי על מדינת ישראל.
בינג נכנס לתפקיד מנכ"ל האוניברסיטה הפתוחה ב-1 ביוני 2024 והחליף בתפקיד את רות שהם, המנכ"לית היוצאת.
חיים אישיים

בינג מתגורר בירושלים, נשוי, ואב לארבעה.
בינג הוא רץ מוכשר, המתמחה במרחקים בינוניים וארוכים. בשנים האחרונות הוא מתאמן במועדון "הרוח השנייה" בירושלים, ואף השלים ריצות מרתון בתחרויות ברחבי העולם.
הערות שוליים

↑  המידע מתוך דף הפייסבוק של בינג
1 2  דני זקן, ‏השרה מירב כהן הודיעה על מינוי מנכ"ל למשרד לשוויון החברתי, באתר גלובס, 9 בנובמבר 2021
1 2 3  מובילים באקדמיה, מחזור ב', 2020
1 2  עמרי זרחוביץ', ‏האתגר של האוני' העברית: חיסול חוב של 1.8 מיליארד שקל, באתר גלובס, 28 בפברואר 2018
↑   ליאור דטל, בדרך להסכם החילוץ: האוניברסיטה העברית מינתה את מאיר בינג לסמנכ"ל הכספים, באתר TheMarker‏, 20 בפברואר 2018
↑  הודעת מזכיר הממשלה בתום ישיבת הממשלה מיום 12 בדצמבר 2021
↑  צבי זרחיה, מאי גולן מפטרת את מנכ"ל המשרד לשוויון חברתי מאיר בינג, באתר כלכליסט, 13 בפברואר 2024
↑  צבי זרחיה, מהמנכ"ל המפוטר נגד השרה גולן: "הטענה לזליגת כסף לגורמי פשע במגזר הערבי - אינה מבוססת", באתר כלכליסט, 13 בפברואר 2024
↑   ירדן בן גל הירשהורן, מאיר בינג עונה למאי גולן: אין ביסוס לטענה שתקציבי החברה הערבית עוברים לפשיעה, באתר TheMarker‏, 13 בפברואר 2024
מייקל יאנג (כדורסלן)

| --- | --- |

יאנג בשנת 2017 במהלך מחנה האימונים של וושינגטון ויזארדס
 לידה:  5 בספטמבר 1994 (בן 30) פיטסבורג, פנסילבניה, ארצות הברית 
 עמדה:  פאוור פורוורד
 גובה:  2.03
 מספר:  2
 מכללה:  אוניברסיטת פיטסבורג
 דראפט:  לא נבחר, 2017
 קבוצות כשחקן
 2017   2017–2018   2018   2018–2019   2019   2020   2020   2020–2021   2021–:  דלאוור בלו קואוטס   נורת'רן אריזונה סאנס   ליונס דה פונס   שולה באסקט   דיז'ון באסקט   הפועל גלבוע גליל   א-נאסר   עירוני נהריה   סטאל אוסטרוב ויילקופולסקי
 
מייקל יאנג (באנגלית: Michael Young; נולד ב-5 בספטמבר 1994) הוא כדורסלן אמריקאי, המשחק בעמדת הפאוור פורוורד בסטאל אוסטרוב ויילקופולסקי.
קריירת תיכונים ומכללות

יאנג למד בתיכון סנט בנדיקטוס בניוארק שבניו ג'רזי, וסיים את לימודיו בשנת 2013. יאנג שיחק בנבחרת בית הספר, והוביל את התיכון לסיים במקום השני בתום העונה. בשנתו האחרונה הוא הוביל את נבחרת בית הספר לדירוג השני מכל נבחרות התיכונים ברחבי ארצות הברית. הוא הוביל את התיכון לאליפות התיכונים לאחר שהפסידו במשחק הגמר לאקדמיית מונטוורדה בתוצאה 65–67.
במהלך עונתו האחרונה הוא הופיע במשחק ראווה של המותג אייר ג'ורדן אשר היה במגרש ברקליס סנטר, שם קלע 19 נקודות. יאנג השתתף גם במחנות כדורסל יוקרתיים יותר, בניהם המחנה של ריבוק, מחנה החמישה כוכבים, המחנה של אדידס והופ גרופ אליט. יאנג סיים את הקריירה שלו בתיכון עם 1,445 נקודות ודורג כשחקן ה-56 בטיבו והפאוור פורוורד ה-14 בטיבו ברחבי ארצות הברית אשר מתמודדים למכללות.
לאחר הצעות מרובות, בחר יאנג ללכת לאוניברסיטת פיטסבורג. יאנג פתח בכל 36 המשחקים של המכללה, והעמיד סטטיסטיקה של 6 נקודות ו-4.1 ריבאונדים, ובנוסף הוא קלע בדאבל פיגרס בחמישה משחקים במהלך העונה. הוא קלע 9 נקודות והוריד 3 ריבאונדים במהלך משחקו הראשון בטורניר אליפות המכללות בכדורסל מול אוניברסיטת קולורדו במחזור הפתיחה וקלע 4 נקודות בהפסד בסיבוב השלישי למדורגת ראשונה, אוניברסיטת פלורידה.
במהלך שנתו השנייה במכללה, יאנג שיפר את הממוצעים שלו משמעותית, והוזכר כאחד המועמדים להיכנס לאחת מחמישיות העונה. הוא העמיד ממוצעים של 13.4 נקודות ו-7.3 ריבאונדים. מתוך 34 משחקים בהם שיחק, הוא הוביל את הקבוצה בנקודות 11 פעמים והוביל בריבאונדים 17 פעמים. הוא קלע שיא עונתי של 27 נקודות מול אוניברסיטת שאמינאדה בהונולולו.
במהלך שנתו השלישית, קלע יאנג 11 פעמים ב-20 נקודות ומעלה. הוא העמיד ממוצעים של 15.7 נקודות ו-7.3 ריבאונדים למשחק, מה שהוביל אותו להיבחר לחמישייה השלישית של המחוז. הוא הוביל את קבוצתו בנקודות, וסיים את העונה במקום ה-13 בנקודות מכל הליגה, במקום ה-12 בריבאונדים ובמקום החמישי באחוזים מהשדה. במהלך העונה רשם יאנג 4 פעמים דאבל דאבל.
בארבעת המשחקים הראשונים של שנתו האחרונה, העמיד יאנג ממוצעים של 23 נקודות ו-8 ריבאונדים למשחק מה שהוביל את מכללתו בהמשך למאזן 2–8. במהלך הניצחון 76–78 על אוניברסיטת מרקט, הוא קלע שיא קריירה של 30 נקודות והוסיף 8 ריבאונדים. 20 ימים לאחר מכן, בניצחון 73–81 על אוניברסיטת המדינה של פנסילבניה, הוא קלע 29 נקודות והוריד 9 ריבאונדים.